open-index/open-wikipedia-markdown huggingface dataset:
తానా

thumb|318x318px|హిల్లరీ క్లింటన్ తో తానా వ్యవస్థాపక అధ్యక్షుడు దుర్వాసుల శాస్త్రి

**తానా** లేదా **ఉత్తర అమెరికా తెలుగు సంఘం** (TANA లేదా Telugu Association of North America) అనేది ఉత్తర అమెరికాలో నివసిస్తున్న తెలుగు ప్రజల సంఘం. తెలుగు సాంస్కృతిక వారసత్వాన్ని పరిరక్షించడానికి, పరివ్యాప్తం చేయడానికి, తెలుగు ప్రజల, వారి సంతతి యొక్క గుర్తింపుని కాపాడడానికి, తెలుగు సాహిత్య, సాంస్కృతిక, విద్యా, సాంఘిక, సేవా చర్చలకు ఓ వేదికగా నిలవడానికి ఈ సంఘం ఏర్పాటైంది.

తానా మొదటి జాతీయ సమావేశం 1977 లో జరిగింది. లాభాపేక్షలేని సంస్థగా 1978లో అధికారికంగా ఏర్పాటైంది. ముప్పైవేలకు పైగా సభ్యులుకల తానా అతి పెద్ద ఇండో-అమెరికా సంఘాల్లో ఒకటి.
## కార్యకలాపాలు
### సేవాకార్యక్రమాలు
### సాంస్కృతిక, సాహిత్య కార్యక్రమాలు
### సన్మానాలు సత్కారాలు
ఈ సంస్థ ఉత్తర అమెరికాలో ఉన్న తెలుగు ప్రజలలో వివిధరంగాలలో రాణిస్తున్నవారిని గుర్తించి వారిని పురస్కారాలతో సత్కరిస్తున్నది.
* 2003లో న్యాయ రంగంలో విశేష ప్రతిభను కనబరచిన ఆశారెడ్డిని విశిష్ట ప్రతిభా పురస్కారంతో సత్కరించింది.
## తానా అధ్యక్షులు
***కోమటి జయరాం** .జన్మస్థలం కృష్ణాజిల్లా మైలవరం దగ్గరి వెల్వడం.నాన్న భాస్కరరావు మైలవరం సమితి ప్రెసిడెంట్‌గా 17ఏళ్లు పనిచేశారు. 1989 నుంచి 1994దాకా ఎమ్మెల్యేగా కూడా చేశారు.అమ్మ పేరు కమలమ్మ. నలుగురు సంతానంలో పెద్దవాడు.పదవ తరగతి దాకా మైలవరంలో.విజయవాడ లయోలా కాలేజీలో . సి.ఇ.సి..భోపాల్ పక్కనే ఉన్న విదీశ పట్టణంలోని ఎస్.ఎస్.ఎల్.జైన్ కాలేజీలో ఎం.కామ్‌. కాలిఫోర్నియాలోని ఆర్మ్ర్‌స్టాంగ్ యూనివర్శిటీలో ఎంబిఎ.స్వాగత్ ఇండియన్ క్యూజిన్' పేరిట అమెరికాలో మొత్తం తొమ్మిది చైన్ రెస్టారెంట్లు ఉన్నాయి. అమెరికాలో తానా ఆటా కార్యక్రమాలకు భోజనాలను ఏర్పాటు చేసేవాడు.గత ఐదేళ్ల నుంచి 'తెలుగు టైమ్స్' అనే పక్ష పత్రికను కూడా ప్రచురిస్తున్నాడు.

## మూలాలు


## బయటి లింకులు
*తానా వెబ్ సైటు

వర్గం:1977 స్థాపితాలు
వర్గం:తెలుగు సంఘాలు
వర్గం:అమెరికా సంయుక్త రాష్ట్రాలు
ధనుర్వాతము

**ధనుర్వాతము** (ఆంగ్లం: **tetanus**) ప్రాణాంతకమైన వ్యాధులలో ఒకటి. ఈ వ్యాధి 'క్లాస్ట్రీడియం టెటని' (Claustridium tetani) అనే బాక్టీరియా వలన కలుగుతుంది. దవడలు బిగిసే ప్రధాన లక్షణం గల వ్యాధి కనుక దీనిని 'లాక్-జా' (lockjaw) అని వ్యవహరిస్తారు. తీవ్రస్థాయిలో వ్యాధిగ్రస్తులు ధనుస్సు లేదా విల్లు లాగా వంగిపోతారు. అందువల్లనే ఈ వ్యాధికి ధనుర్వాతము అనే పేరు వచ్చింది. 

వ్యాధికారక సూక్ష్మక్రిములు గడ్డిమేసే జంతువుల పేడ ద్వారా వెలువడి, వీటి స్పోర్లు మట్టిలోను, దుమ్ములోను చాలా కాలం బ్రతికి ఉంటాయి. చర్మం పగుళ్ళు, గాయాలు, జంతువుల కాట్లద్వారా మన శరీరంలో ప్రవేశిస్తాయి. బొడ్డును కోసే పరికరాలు, కట్టే దారం అపరిశుభ్రమైనవైతే, కోసిన బొడ్డుకు బూడిద, పేడ పూయడం ద్వార పురిటి బిడ్డలలో దనుర్వాతం కలుగుతుంది.

సూక్ష్మక్రిములు శరీరంలో ప్రవేశించిన చోటనే, ఆమ్లజని రహిత పరిస్థితులలో వృద్ధిచెంది ఎక్సోటాక్సిన్ (Exotoxin) ను ఉత్పత్తి చేసి అవి రక్తంద్వారా నాడీ మండలాన్ని చేరి వ్యాధి లక్షణాలను కలుగజేస్తాయి. మొదటి సాదారణ లక్షణాలు దవడలు బిగిసి, నోరు సరిగా తెరవ లేకపోవడం, మెడ బిగియడం, శరీరం వంకరలు పోవడం. చంటిపిల్లలు పాలు త్రాగరు. కొద్దిపాటి వెలుతురు, శబ్దం లేక రోగిని ముట్టుకున్నా శరీరం వంకరలు తిరిగిపోరుంది. ఛాతీ కండరాలు దెబ్బతిని మరణం సంభవించవచ్చును. ఈ వ్యాధి అంతర్గతకాలం (Incubation period) సాధారణంగా 3 నుండి 21 రోజులు.

## చికిత్స
* గాయాన్ని హైడ్రోజన్ పెరాక్సైడ్ తో శుభ్రపరచాలి.
* రోగిని వెలుతురు, శబ్దం లేని గదిలో ఉంచాలి. అనవసంగా ముట్టుకోవద్దు.
* వైద్యసలహాతో Anti-Tetanus Serum (ATS) వాడాలి.
* గొట్టం ద్వారా ఆహారం, శ్వాస అవసరం.

## ముందు జాగ్రత్త చర్యలు
* గర్భవతులకు టి.టి. పిల్లలకు డి.పి.టి, డి.టి., టి.టి. టీకాలు షెడ్యూలు ప్రకారం ఇప్పించాలి.

వర్గం:అంటు వ్యాధులు
రేచీకటి

**రేచీకటి** (Night blindness) ఆహారంలో విటమిన్-A లోపం కారణంగా ఎక్కువగా పిల్లలకు సంభవిస్తున్న వ్యాధి. కంటిలోని తెల్లపొర ప్రకాశిస్తూ ఉండకుండా, పొడి ఆరిపోయినట్లుగా ఉంటుంది. కంటి గ్రుడ్డు మీద తెల్లని మచ్చలు కనబడతాయి. వ్యాధిగ్రస్తులు మసక వెలుతురులో వస్తువులను సరిగా చూడలేరు. ఇంకా అశ్రద్ధ చేస్తే అంధత్వము కలిగే అవకాశం ఉంది.

విటమిన్ ఎ ఎక్కువగా ఉన్న బొప్పాయి, క్యారెట్, కోడిగ్రుడ్డు, తాజా ఆకుకూరలు, పాలు మొదలైనవి ఆహారంలో సమృద్ధిగా ఇవ్వాలి. అంధత్వ నిర్మూలన పధకం క్రింద భారతదేశంలోని పిల్లల్ని రేచీకటి నుండి రక్షించడానికి 9 నెలల నుండి 3 సంవత్సరాల వయస్సు పిల్లలకి 6 నెలల కొకసారి విటమిన్ ఎ ద్రావణం నోటిద్వారా ఇస్తున్నారు.

## రేయి చీకటి
పగలు కనిపిస్తూ రాత్రి సమయానికి అనగా రేయి సమయానికి వెలుతురులో కూడా చీకటిగా ఉండుట వలన ఈ వ్యాధిని రేయి చీకటి అని రేచీకటి అని అంటారు.

## మూలాలు

వర్గం:కంటి వ్యాధులు
కకురో

**కకురో** అనేది సుడోకు లాంటి అంకెలు నింపే తర్కభరితమైన ఒక ఆట. పదవినోదం లాంటి అక్షర క్రీడలను పోలి ఉంటుంది. అమెరికా లోని పత్రికలలో గణిత,, తార్కిక ప్రశ్నల విభాగంలో ఇది కచ్చితంగా ఉంటుంది.

## నియమ నిబంధనలు

* కేవలం ఒకటి నుంచి తొమ్మిది లోపు అంకెలు మాత్రమే ఖాళీలు నింపడానికి ఉపయోగించాలి
* ఒక సంఖ్యని మొత్తంగా కొన్ని అంకెల మొత్తంగా నిలువ వరుసలోగానీ లేదా అడ్డువరుసలోగానీ రాసేటపుడు ఒకసారి వాడిన అంకె మరలా వాడకూడదు.

## పూరించే విధానం
ఈ పజిల్ ను బ్రూట్ ఫోర్స్ విధానం ద్వారా సాధించగలిగినా ఒక సంఖ్యను ఎన్ని విధాలుగా కొన్ని అంకెల మొత్తంగా రాయవచ్చునో తెలుసుకుంటే ఇంకా సులభతరమౌతుంది. ఉదాహరణకు 3 అనే సంఖ్యను రెండంకెల మొత్తంగా కేవలం 1+2 లేదా 2+1 గా మాత్రమే సూచించగలం. అలాగే 24 ని మూడంకెల మొత్తంగా కావాలంటే కేవలం 9,8,7లను మాత్రమే ఉపయోగించుకోవాలి.

## మూలాలు

## బయటి లింకులు

* కకురో పజిల్ సమాచారం, గేమ్స్ ఇంకా సూచనలు
* Tutorial at Nikoli (Macromedia Flash required)
* Cross Sums Number Combination Guide: Guide detailing the various number combinations that are possible for a certain number of blanks and a certain number of spaces. 
* Will's Kakuro Masterclass : An introduction to Kakuro for beginners
* The New Grid on the Block: *[[The Guardian]]* newspaper's introduction to Kakuro
* Table of combinations for use in Kakuro 
* Kakuro Video Tutorial, at yourkakuro An easy way to understand how Kakuro puzzles can be solved.

వర్గం:తమాషా లెక్కలు
వర్గం:ప్రహేళికలు
దాంపత్యం

**దాంపత్యం** అంటే వివాహం చేసుకున్న భార్యాభర్తలు కలిసిచేసే జీవనము. దాంపత్య జీవితం గడిపేవారిని దంపతులు అంటారు.

----
దాంపత్యం పేరుతో తెలుగులో రెండు సినిమాలు విడుదలయ్యాయి:

*దాంపత్యం (1957 సినిమా)
*దాంపత్యం (1985 సినిమా)
దాంపత్యం (1985 సినిమా)

**దాంపత్యం** 1985 లో విడుదలైన తెలుగు సినిమా. అనురాధ ఆర్ట్ కంబైన్స్ బ్యానర్‌లో ఆర్‌వి కృష్ణారావు నిర్మించగా, ఎ. కోదండరామిరెడ్డి దర్శకత్వం వహించారు . ఇందులో అక్కినేని నాగేశ్వరరావు, జయసుధ ప్రధాన పాత్రల్లో నటించారు. చక్రవర్తి సంగీతం సమకూర్చాడు. ఈ చిత్రాన్ని తమిళంలో *తంబాతియం* (1987) గా రీమేక్ చేశారు.

## నటీనటులు

* డాక్టర్ సత్యమూర్తిగా అక్కినేని నాగేశ్వరరావు
* జానకిగా జయసుధ
* ఇన్స్పెక్టర్ అరుణ్ కుమార్ గా మురళీ మోహన్
* గుమ్మడి
* రాళ్లపల్లి
* ఈశ్వరరావు
* రాజ్ వర్మ
* నళినీకాంత్
* డాక్టర్ లలితగా సుహాసిని
* అరుణ పాత్రలో తులసి
* జ్యోతిగా రాజ్యలక్ష్మి
* చిపుచిట్టి వెంకమ్మగా కల్పనా రాయ్

## సాంకేతిక వర్గం

* **కళ**: భాస్కర్ రాజు
* **నృత్యాలు**: శివ శంకర్
* **కథ - సంభాషణలు**: సత్య మూర్తి
* **సాహిత్యం**: జి. సత్యమూర్తి 
* **నేపథ్య గానం**: ఎస్పీ బాలు, పి. సుశీల
* **సంగీతం**: చక్రవర్తి
* **కూర్పు**: ఎస్.నవకాంత్
* **ఛాయాగ్రహణం**: ఎస్.వెంకటరత్నం
* **నిర్మాత**: ఆర్‌వి కృష్ణరావు
* **చిత్రానువాదం - దర్శకుడు**: ఎ. కోదండరామిరెడ్డి
* **బ్యానర్**: అనురాధ ఆర్ట్ కంబైన్స్
* **విడుదల తేదీ**: 1985 జూలై 12

## సంగీతం
చక్రవర్తి బాణీలు కట్టిన పాటలకు. సాహిత్యాన్ని [జి. సత్యమూర్తి ]] అందించాడు. 

## మూలాలు


వర్గం:అక్కినేని నాగేశ్వరరావు నటించిన సినిమాలు
వర్గం:గుమ్మడి నటించిన సినిమాలు
వర్గం:జయసుధ నటించిన సినిమాలు
వర్గం:కల్పనా రాయ్ నటించిన సినిమాలు
దేవుడిచ్చిన భర్త

**దేవుడిచ్చిన భర్త** 1969 జనవరి 12న విడుదలైన తెలుగు సినిమా.  మహేశ్వరి ప్రొడక్షన్స్ పతాకంపై ఎస్.వి.నరసింహారావు, ఆర్.శ్యాం సుందర్ నిర్మించిన ఈ సినిమాకు  పాలగుమ్మి పద్మరాజు దర్శకత్వం వహించాడు. కాంతారావు, రాజనాల, రాజశ్రీ ప్రధాన తారాగణంగా నటించిన ఈ సినిమాకు ఎ.ఎ.రాజ్ సంగీతాన్నందించాడు.

## నటీనటులు
* కాంతారావు
* రాజశ్రీ
* సత్యనారాయణ
* జయలలిత
* రాజబాబు 
* మిక్కిలినేని 
* ఎ.వి. సుబ్బారావు 
* జయంతి 
* విజయలలిత 
* జ్యోతిలక్ష్మి 
* కాశినాథ తాత 
* డాక్టర్ రమేష్ 
* కోళ్ళ సత్యం 
* సుబ్బారావు 
* మోహన్ 
* కొండ శేషగిరి రావు 
* వెంకటేశ్వరరావు 
* రాజేశ్వరి 
* సి. నారాయణ రెడ్డి

## సాంకేతికవర్గం
* కథ: ఎస్.భావనారాయణ
* దర్శకత్వం: పాలగుమ్మి పద్మరాజు
* స్టూడియో: మహేశ్వరి ప్రొడక్షన్స్
* నిర్మాత: ఎస్.వి. నరసింహారావు, ఆర్. శ్యామ్ సుందర్; 
* ఛాయాగ్రాహకుడు: ఆర్.మధు; 
* ఎడిటర్: ఆర్.హనుమంత రావు; 
* స్వరకర్త: ఎ.ఎ. రాజ్; గేయ 
* రచయిత: సి.నారాయణ రెడ్డి, దాశరథి, శ్రీశ్రీ
* విడుదల తేదీ: జనవరి 12, 1969
* సమర్పించినవారు: గౌరీ ఆర్ట్ ఫిల్మ్స్; 
* కార్యనిర్వాహక నిర్మాత: ఎస్.భావనారాయణ;
* అసోసియేట్ డైరెక్టర్: M.S. కోటా రెడ్డి; 
* కథ: ఎస్.భావనారాయణ;
* చిత్రానువాదం: ఎస్.భావనారాయణ;
* సంభాషణ: పాలగుమ్మీ పద్మరాజు
* గాయకుడు: పి.బి. శ్రీనివాస్, పి.సుశీల, ఎస్.జానకి, బి. వసంత
* ఆర్ట్ డైరెక్టర్: డి.ఎస్. గాడ్గంకర్; 
* డాన్స్ డైరెక్టర్: ఎ.కె. చోప్రా, రతన్ కుమార్

## కథ
యువరాజుకు అస్త్ర గురువైన వల్లభాచార్యుల కుమార్తె అమృతవల్లి. రాజభవనంలో ద్వారపాలకుని కుమారుడు శ్రీదత్తుడు.
## పాటలు
# అర్షవల్లి పురీవాసం ఛాయాశ పద్మినీయుతం (శ్లోకం) - ఎస్. జానకి
# ఆ దేవుడిచ్చిన పతివి నీవే జీవన వీణా శృతివి నీవే - ఎస్. జానకి, పి.బి. శ్రీనివాస్ - రచన: డా. సి.నారాయణరెడ్డి
# ఏమన్నాడమ్మా ఏమేమన్నాడమ్మా అ చిన్నవాడు - బి.వసంత, ఎస్. జానకి - రచన: డా. సి.నారాయణరెడ్డి
# దాచి దాచి దాచి వేచి వేచి ఎదురు ఎదురు చూసే - పి. సుశీల- రచన: దాశరథి
# పరువాల వాగులో సరసాల రేవులో పయనించి పోతున్నది - పి.బి. శ్రీనివాస్, ఎస్. జానకి - రచన: డా. సి.నారాయణరెడ్డి
# పిల్లకు పిల్లకు ఏమిటే నీ వళ్ళంత తుళ్లింతలేమిటే - పి. సుశీల బృందం - రచన: డా. సి.నారాయణరెడ్డి
# రావేమె పిల్లా రావె నా వెంట ఎవరేమన్నా పిల్లోయి - పి.బి. శ్రీనివాస్ - రచన: దాశరధి

## మూలాలు

## బాహ్య లంకెలు

* https://rajababucomedian.myportfolio.com/copy-of-bangaru-pichika-september-14-1968-23
* తెలుగులో Movie Archive  లో సినిమా ఆన్‌లైన్‌లో చూడండి

వర్గం:మిక్కిలినేని నటించిన సినిమాలు
వర్గం:సత్యనారాయణ నటించిన సినిమాలు
వర్గం:జయలలిత నటించిన సినిమాలు
కండ్లకలక

**కండ్లకలక** (ఆంగ్లం: **Conjunctivitis**) ఒక రకమైన కంటికి సంబంధించిన అంటువ్యాధి.

## వ్యాధి లక్షణాలు
వ్యాధిగ్రస్తుల కళ్ళు ఎరుపెక్కి, నీరు కారుతూ ఉంటాయి. కంటిరెప్పలు ఉబ్బి ఉండవచ్చును. కళ్ళలో మంట, నొప్పి, కొద్దిపాటి దురద ఉంటాయి. వెలుతురు చూడటం కష్టం. కళ్ళలో పుసులు పడతాయి. ఈ లక్షణాలు ఒక కంటిలో ప్రారంభమై రెండవ కంటికి వ్యాపించవచ్చును. నిద్ర తరువాత కళ్ళరెప్పలు అంటుకొని తెరవడం కష్టమౌతుంది. ఈ వ్యాధి త్వరగా వ్యాప్తి చెంది ఎపిడెమిక్ రూపం దాలుస్తుంది. పొంగు వ్యాధిలోను, సుఖవ్యాధులతోను బాధపడే గర్భవతులకు పుట్టిన బిడ్డలకు కూడా కండ్లకలక సోకే అవకాశాలున్నాయి.

## జాగ్రత్తలు
* కండ్ల నుండి కారే నీటిని, స్రావాన్ని శుభ్రమైన తడిబట్టతో శుభ్రపరచాలి.
* రోగి వాడే బట్టలు, పక్క బట్టలు, తువ్వాళ్ళు మొదలైన వాటికి కళ్ళ రసి అంటి వాటిని ఇతరులు వాడితే వ్యాధి వారికి సోకుతుంది. కనుక రోగి బట్టలను ప్రతిరోజు నీటితో ఉడికించి క్రిమిరహితం చెయ్యాలి.
* రోగి కళ్ళను శుభ్రపరచిన దూది లేక బట్ట ముక్కలను వేరే పోగుచేసి కాల్చివేయడం మంచిది.
* సొంత వైద్యానికి దిగుతూ బాధితులు స్టెరాయిడ్లు వాడుతుండటంపై వైద్యులు ఆందోళన వ్యక్తం చేస్తున్నారు. స్టెరాయిడ్ వాడకంతో తాత్కాలికంగా ఉపశమనం దక్కినా దీర్ఘకాలంలో హాని జరుగుతుందని హెచ్చరిస్తున్నారు.

## మందులు
* పెర్ఫ్లూరోహెక్సిలోక్టేన్
* పెమిరోలాస్ట్
* బెసిఫ్లోక్సాసిన్
* నెడోక్రోమిల్
* అల్కాఫ్టాడిన్
* ఎపినస్టైన్
* గాటిఫ్లోక్సాసిన్
* లోడాక్సమైడ్
* కార్బినోక్సమైన్
* సల్ఫాసెటమైడ్
* కీటోటిఫెన్

## మూలాలు

## బయటి లింకులు

వర్గం:అంటు వ్యాధులు
వర్గం:కంటి వ్యాధులు
ఇల్లాలు

* వైవావిక బంధంలో స్త్రీ భాగస్వామి - భార్య 

## సినిమాలు
thumb|ఇల్లాలు
* *[[ఇల్లాలు వర్ధిల్లు]]*
* *[[ఇల్లాలు (1997 సినిమా)]]*
**[[ఇల్లాలు (1981 సినిమా)]]*
* *[[ఇల్లాలు (1965 సినిమా)]]*
* *[[ఇల్లాలు (1940 సినిమా)]]* - గూడవల్లి రామబ్రహ్మం దర్శకత్వంలో
* ఇల్లు ఇల్లాలు
* ఇల్లాలి అదృష్టమే ఇంటికి భాగ్యం
* ఇల్లాలి ముచ్చట్లు (సినిమా)
* ఇల్లాలి ముచ్చట్లు (శీర్షిక)
* ఇల్లాలి అదృష్టమే ఇంటికి భాగ్యం
* ఇల్లాలి కోరికలు
* ఇల్లాలి ప్రతిజ్ఞ
* ఇల్లాలికో పరీక్ష
* ఇల్లాలు వర్ధిల్లు
* ఇల్లాలే దేవత 
* ఇల్లు ఇల్లాలు
* ఇల్లు ఇల్లాలు పిల్లలు

## మూలాలు
తుమ్మ

**తుమ్మ** ఒక రకమైన దట్టంగా ముళ్ళతో కూడిన చెట్టు. ఇవి ఫాబేసి (Fabaceae) కుటుంబంలోని అకేసియా (Acacia) ప్రజాతికి చెందినవి. ఇది ముళ్లతో ఉండే కొమ్మలు, నల్లని బెరడు, పసుపు రంగులో ఉండే పువ్వులు కలిగి యుంటాయి.
## రకాలు
* అకేసియా అరాబికా - నల్ల తుమ్మ
* అకేసియా ల్యూకోఫ్లియా - తెల్ల తుమ్మ
* అకేసియా మెలనోజైలాన్ - ఆస్ట్రేలియా తుమ్మ
* అకేసియా ఫార్నెసియాన - నాగ తుమ్మ
* అకేసియా కెటచ్యు - కాచు
* అకేసియా కాన్ సిన్నా - సీకాయ
* అకేషియా అరికులిఫోర్మిస్

## పెరిగే ప్రదేశాలు
ఇది ప్రాథమికంగా పాకిస్థాన్, లోని సింధ్ ప్రాంతానికి చెందినది. ఇది భారతదేశంలో ఎక్కడ చూసినా తుమ్మచెట్లు విరివిగా కనబడుతాయి. ఆఫ్రికా అంతటా ఇది పెరుగుతుంది. తుమ్మ చెట్టులోంచి మనకి దొరికేది ముఖ్యంగా  జిగురు అనేవిషయం మనందరికీ తెలిసినదే.

## ఉపయోగాలు
* తుమ్మ చెట్టులో ముఖ్యంగా ఉపయోగపడేవి ఆకులు, బెరడు, జిగురు, వీటిలోనే ఔషధ గుణాలున్నాయి. 
* కొన్ని జాతుల మొక్కలు ఔషధాలుగా ఉపయోగపడతాయి.
* తుమ్మ చెట్టు నుండి జిగురు లభిస్తుంది.
* తుమ్మ ఆకులు జీలకర్ర, వాము కలిపి కాచిన కషాయం తాగితే డయేరియా తగ్గుతుంది.బెరడుతో చేసే కషాయం కూడా ఇలానే పనిచేస్తుంది.
* రోజూ తుమ్మ బెరడును నములుతుంటే పంటి సమస్యలు తగ్గిపోతాయి. కదిలే పళ్ళు గట్టిపడతాయి. చిగుళ్ల వాపులు తగ్గుతాయి.
* దంత సమస్యలను నివారిస్తుంది. కొద్దిగా బొగ్గుపొడి, తుమ్మబెరడు చూర్ణం, పటికపొడి, కొద్దిగా సైంధవ లవణం కలిపిన పౌడర్ తో రూజూ పళ్ళు తోముకుంటె ఎటువంటి దంత సమస్యలు దరిచేరవు.
* తుమ్మ బెరడు కషాయంలో కొద్దిగా సైంధవ లవణం కలిపి పుక్కిలి పడితే వాచిన టాన్సిల్స్ నొప్పి వెంటనే తగ్గిపోతుంది.
* బెరడు కషాయాన్న్ని "వెజైనల్ వాష్" (యోని ప్రక్షాళన) కు వాడితే లుకేరియా తగ్గుతుంది.
* లేత తుమ్మకాయలు తింటే స్వప్న స్ఖలనాలు తగ్గుతాయి. అలాగే శీఘ్ర స్కలనం నివారించబడుతుంది. 
* ఎండిన తుమ్మ చెట్టు కంపలను కంచెగా పంటపొలాలను పశువులనుండి రక్షించడానికి వేస్తారు.

## చిత్రమాలిక

File:Acacia drepanolobium MHNT.BOT.2011.3.97.jpg|*Acacia drepanolobium*
File:Acacia sp. MHNT.BOT.2009.13.18.jpg|*Acacia sp.*


## సూచికలు

## యితర లింకులు

వర్గం:ఫాబేసి
వర్గం:మూలికా ఔషధాలు
శ్రీరంగం (అయోమయ నివృత్తి)

## గ్రామాలు
* శ్రీరంగం, తమిళనాడులోని సుప్రసిద్ధ పుణ్యక్షేత్రం.
* శ్రీరంగం (శ్రీకాకుళం జిల్లా) ఆంధ్రప్రదేశ్ లోని ఒక గ్రామం.
* శ్రీరంగం శ్రీనివాసరావు, సుప్రసిద్ధ తెలుగు విప్లవ రచయిత.

## ఇంటి పేరు
**శ్రీరంగం** తెలుగువారిలో కొందరి ఇంటి పేరు.

* శ్రీరంగం శ్రీనివాసరావు, మహాకవి.
* శ్రీరంగం గోపాలరత్నం,  గాయని, పద్మశ్రీ గ్రహీత.
* శ్రీరంగం నారాయణబాబు,  కవి.
దక్షిణాసియా ప్రాంతీయ సహకార మండలి

alt=సార్క్ దేశాలు |thumb|దక్షిణాసియా దేశాలు
**దక్షిణాసియా ప్రాంతీయ సహకార మండలి** టూకీగా **సార్క్** (**SAARC**-*South Asian Association for Regional Cooperation*).

సార్క్ 8 డిసెంబర్ 1985 న ka ాకాలో స్థాపించబడింది. దీని సచివాలయం నేపాల్ లోని ఖాట్మండులో ఉంది. సంస్థ ఆర్థిక, ప్రాంతీయ సమైక్యత అభివృద్ధిని ప్రోత్సహిస్తుంది. ఇది 2006 లో దక్షిణాసియా స్వేచ్ఛా వాణిజ్య ప్రాంతాన్ని ప్రారంభించింది. సార్క్ ఐక్యరాజ్యసమితిలో పరిశీలకుడిగా శాశ్వత దౌత్య సంబంధాలను కొనసాగిస్తుంది, యూరోపియన్ యూనియన్‌తో సహా బహుళపక్ష సంస్థలతో సంబంధాలను అభివృద్ధి చేసింది.

## చరిత్ర
1970 సంవత్సరము  చివరలో, అప్పటి  బంగ్లాదేశ్ అధ్యక్షుడు   జియౌర్ రెహ్మాన్ దక్షిణాసియా దేశాలతో కూడిన వాణిజ్య కూటమిని ఏర్పాటు చేయాలని ప్రతిపాదించాడు.  ఈ విషయం  అతను దక్షిణ ఆసియా దేశాల ప్రభుత్వాల అధిపతులతో తెలియ  చేశాడు.1981 లో కొలంబోలో జరిగిన సమావేశంలో ఈ ప్రతిపాదనను భారతదేశం, పాకిస్తాన్, శ్రీలంక దేశాలు అంగీకరించాయి.1983 ఆగస్టులో, న్యూఢిల్లీ లో  జరిగిన సమావేశంలో నాయకులు దక్షిణాసియా ప్రాంతీయ సహకారంపై ఒక ప్రకటనను చేసాయి.   

దక్షిణాసియా ప్రాంతీయ సహకార మండలి (సార్క్)1985 డిసెంబర్,  7-8 తేది ల లో స్థాపించబడింది . దీని  ప్రధాన కార్యాలయం  నేపాల్ లోని ఖాట్మండులో ఉంది . దీని స్థాపనలో ఉద్దేశ్యం, దక్షిణాసియాలోని దేశాలు  వారి  సామూహిక స్వావలంబనకు  ఆర్థిక, సాంకేతిక, సామాజిక, సాంస్కృతిక అభివృద్ధిని చేసుకోవడం . దక్షిణాసియా ప్రాంతీయ సహకార మండలలో   ఏడుగురు వ్యవస్థాపక సభ్యులు బంగ్లాదేశ్, భూటాన్, భారత్ , మాల్దీవులు, నేపాల్, పాకిస్తాన్ , శ్రీలంక. 2007 లో ఆఫ్ఘనిస్తాన్ ఈ సంస్థలో చేరింది. దేశాధినేతల సమావేశాలు సాధారణంగా ప్రతి సంవత్సరం ఖరారు  చేయబడతాయి, ఈ దేశాల విదేశాంగ కార్యదర్శుల సమావేశాలు  సంవత్సరానికి రెండుసార్లు జరుగుతాయి.  ఈ దేశాల సహకారం మొత్తం  11  రంగాలలో  వ్యవసాయం, విద్య, సంస్కృతి, క్రీడలు; ఆరోగ్యం, జనాభా, పిల్లల సంక్షేమం, పర్యావరణం, వాతావరణ పరిరక్షణ , గ్రామీణాభివృద్ధి , పర్యాటక, రవాణా, శాస్త్రీయ, సాంకేతిక విజ్ఞానం,  మహిళల సంక్షేమం , అభివృద్హి , మాదక ద్రవ్యాల రవాణా నివారణ. నిర్ణయాలు ఏకగ్రీవంగా ఉండాలని,  "ద్వైపాక్షిక,  వివాదాస్పద సమస్యలు" నివారించాలని పేర్కొన్నవి 

### పరిశీలకులు
దక్షిణాసియా ప్రాంతీయ సహకార మండలి (సార్క్) కు ప్రస్తుతం   తొమ్మిది మంది  దేశాల పరిశీలకులు  గా ఉన్నాయి  అవి: (i) ఆస్ట్రేలియా; (ii) చైనా; (iii) యూరోపియన్ యూనియన్; (iv) ఇరాన్; (v) జపాన్; (vi) కొరియా రిపబ్లిక్; (vii) మారిషస్; (viii) మయన్మార్మ (ix) అమెరికా.   

## సభ్యదేశాలు
* భారత్
* పాకిస్తాన్
* శ్రీలంక
* నేపాల్
* బంగ్లాదేశ్
* భూటాన్
* మాల్దీవులు
పై ఏడు దేశాలు సభ్యులుగా 1985december8 'సార్క్'ఏర్పడింది
తదుపరి 2007లో అఫ్‌ఘనీస్తాన్ 8వ దేశంగా చేరింది.
నందగోపాల్ రాయల

## మూలాలు

వర్గం:అంతర్జాతీయ సంస్థలు
వర్గం:దేశాల కూటములు

## మూలాలు
మానవ అంతర్గత లక్షణాలు

ప్రతి మానవునికీ కొన్ని అంతర్గత లక్షణాలు ఉంటాయి. ఆంగ్లమున వీటిని ఫీలింగ్స్ {Feelings} అని పిలుస్తారు. వివిధ ప్రదేశాలలో వివిధ సందర్భాలననుసరించి వాటిని కొన్ని కనిపించే మరికొన్ని కనిపించని చర్యల ద్వారా బహిర్గతం చేస్తుంటారు. ఈ చర్యలను వాఖ్యానురూపంగా నిర్వచించుటయూ సులభము కాదు.

## ప్రాముఖ్యత

## సందర్భములు
:అవి ఏడు సందర్భానుసార రూపాలుగా ఉంటాయి.

1.
* కసి 
* కోపం తనకు నచ్చిన విధంగా కాక వ్యతిరేకంగా జరిగే పనికి చూపించే చర్య. 
* క్రోధం
* రౌద్రం
* ఆవేశం
*
2.
* ఈర్ష్య / అసూయ (Jealousy)
* స్వార్థం
* మూర్ఖత్వం
*
3.
* శాంతి (Peace)
* నిగ్రహం
* ఓపిక
*

4. 
* దయ / జాలి (Mercy)
* కరుణ 
* ప్రేమ (Love)
*
5.
* ఉల్లాసం (Joy)
* ఉత్సాహం
* ఆనందం (Happiness)
*
6.
* భయం (Fear)
* దిగులు
* ఒంటరితనం (Loneliness)
* అశాంతి
* అసహాయత
*

7.
* బలహీనత (Weakness)
* సిగ్గు (Shyness)
*

## మూలాలు


## భాహ్యా లంకెలు

వర్గం:మానసిక శాస్త్రము
గొల్ల గూడెం (ద్వారకా తిరుమల)

**గొల్ల గూడెం**, పశ్చిమ గోదావరి జిల్లా, ద్వారకా తిరుమల మండలానికి రెవెన్యూయేతర గ్రామం చెందిన గ్రామం..

:
## మూలాలు
కాచు

కాచు తుమ్మ (లాటిన్ *Acacia catechu*) ప్రజాతికి చెందిన చెట్టు. కాచు తుమ్మ చెట్టు 15 మీటర్ల (50 అడుగులు) ఎత్తు వరకు పెరుగుతుంది. ఆకులు రాల్చే చెట్టు. మన దేశంలో పంజాబ్, బీహార్, ఒడిస్సా, పశ్చిమ బెంగాల్, గుజరాత్, రాజస్థాన్, మహారాష్ట్ర, తెలంగాణ, ఆంధ్ర ప్రదేశ్, ప్రాంతములలో ఎక్కువగా చెట్లు కనబడతాయి. తేమ, చల్లగా, పొడిగా ఉండే ప్రాంతాలలో తక్కువగా చెట్లు ఉంటాయి. ఎక్కవగా ఉష్ణ వాతావరణం 37.50 సెంటీగ్రేడ్ నుంచి 43.50 సెంటీగ్రేడ్ వున్నా తట్టుకునే చెట్టు సంవత్సర వర్ష పాతం 500-2000 మి.మి, ఇసుక, కంకర, బంకమట్టి నేలలు. పేలవమైన నిస్సారమైన నేలల్లో పెరుగుతుంది. మట్టిపై లేదా పేలవంగా పారుతున్న నేలలపై కూడా తట్టుకునే చెట్టు. భారతదేశంలో మనకు మూడు రకములైన పేర్లతో ( కాటేచు, కాటేచుయోయిడ్స్, సుంద్రా పేర్కొంటారు . ఏ పేర్లతో పిలిచినా ఈ చెట్టు ప్రజలందరికి ఉపయోగకరం గా ఉన్నది . తుమ్మ చెట్టును గృహ, వాణిజ్య, భవన నిర్మాణ పనులకు (ప్లై ఉడ్, రంగుల పరిశ్రమలో ) ఇంధన తయారిలో వాడుతున్నారు . ఈ చెట్టు సమిధలను హిందువులు తమ యజ్ఞములలో వాడుతారు. శవ దహనానికి కూడా వీటిని వాడతారు 
## ఉపయోగములు
* అన్ని తుమ్మ మొక్కల భాగాలు ఔషధ, మేకలు, పశువులకు పశుగ్రాసం ఉపయోగిస్తారు. 
* పర్యావరణం పరిరక్షణలో తుమ్మ చెట్టు కాపాడ గలుగుతుంది. 
* విలువైన పోషక పదార్థములను కలిగి ఉంటుంది . ఇతర దేశములలో ఆహార పదార్థ తయారీలో వాడతారు.
## మూలాలు

## బయటి లింకులు
* FOREST FLORA OF ANDHRA PRADESH

వర్గం:ఫాబేసి
తాంబూలము

thumb|తాంబూలంలో వాడే వస్తువులు
తాంబూలం తమలపాకు, సున్నం, వక్క, కాచు, ఏలకులు మొదలైన సుగంధ ద్రవ్యాలతో దీనిని తయారుచేస్తారు. భోజనానంతరము దీనిని సేవించటం భారత సంస్కృతిలో ఒక భాగం. దీన్ని విడెము అని కూడా అంటారు. తాంబూలాన్ని కిళ్ళీ అని, పాన్ అని, బీడా అనీ కూడా వివిధ ప్రాంతాల్లో అంటారు.

## తాంబూలంలో వాడే వస్తువులు
తాంబూలంలో ప్రధానంగా తమలపాకులు, వక్క సున్నం ఉంటాయి. ఇవి అనివార్యంగా ఉండే పదార్థాలు కాగా, తమతమ అభిరుచుల మేరకు అనేక ఇతర అధరువులను కూడా వాడుతూంటారు. వీటిలో జాజికాయ, జాపత్రి, పచ్చ కర్పూరం, కస్తూరి, కుంకుమ పువ్వు, పుదీనా, కొబ్బరి తురుము వగైరా వస్తువులున్నాయి.

## ఆరోగ్యానికి
శరీరానికి తాంబూల సేవనం ఉపయోగకరమైనది. ఎముకలకు మేలు చేసే కాల్షియం, ఫోలిక్ యాసిడ్, ఎ విటమిన్. సి.విటమిన్ లు తమలపాకులో పుష్కలంగా ఉన్నాయి. 

## సారస్వతంలో, సంస్కృతిలో

* దేవుడికి ఇచ్చే తాంబూల నైవేద్యంలో మూడు తమలపాకులు, రెండు వక్కలు, సున్నం ఉంచి సమర్పిస్తారు
* ఆంజనేయస్వామికి ఆకుపూజ పరమ ప్రీతి అని ప్రజల నమ్మకం.
* పూర్వం యుద్ధాలకు వెళ్ళే సమయంలో తాంబూలాలు ఇచ్చి పంపేవారు.
* శుభ సందర్భాలలో అతిథులకు రెండు తమలపాకులు, వక్క (ముక్కలు గానీ మొత్తంగా గానీ) కొబ్బరికాయ ఇవ్వడం ఒక సంప్రదాయం. 
* సంబంధ బాంధవ్యాలను కలుపుకునే సందర్భాల్లో తాంబూలాలు పరస్పరం ఇచ్చి పుచ్చుకోవడం ఆనవాయితీ. 
* చిలకలు చుట్టి భార్య భర్తకు అందివ్వడం తెలుగువారి సంస్కృతిలో సంప్రదాయంలో భాగం. తమలపాకులను భార్య తన చేతివేళ్ళకు కిరీటాల్లాగా తొడిగి, భర్తకు అందిస్తే భర్త ఒక్కోదాన్నీ నోటితో అందుకోవడం ఈ సంప్రదాయం 
* పెద్దనామాత్యుడు "*నిరుపహతి స్థలంబు రమణీ ప్రియ దూతిక అందించు కప్పుర విడెము*" అనే పద్యంలో, కవిత్వం రాయాలంటే ఉండాల్సిన అంశాల్లో కర్పూర తాంబూలం (కప్పుర విడెము) కూడా ఒకటని పేర్కొన్నాడు. 
* కిళ్ళీ విశిష్టతను తెలియజేస్తూ యుగంధర్ అనే సినిమాలో "*ఓరబ్బా ఏసుకున్నా కిళ్ళీ"* అనే పాట ఉంది.

## మూలాలు
తాంబూలాలు (సినిమా)

తాంబూలాలు 1997 డిసెంబరు 12న విడుదలైన తెలుగు సినిమా. సాయి మహేష్ ప్రొడక్షన్స్ పతాకంపై జి.ఉమామహేష్ వర్మ నిర్మించిన ఈ సినిమాకు సాయి ప్రకాష్ దర్శకత్వం వహించాడు. నవీన్ వడ్డే, సౌందర్య ప్రధాన తారాగణంగా నటించిన ఈ సినిమాకు రాజ్ సంగీతాన్నందించాడు.

## తారాగణం

* వడ్డే నవీన్
* సౌందర్య
* చంద్రమోహన్
* కోట శ్రీనివాసరావు
* ఆలీ
* గుండు హనుమంతరావు
* చలపతిరావు
* తనికెళ్ళ భరణీ
* శ్రీహరి
* శ్రీమాన్
* గారపాటి
* అన్నపూర్ణ
* కల్పన
* బెంగుళూరుపద్మ
* ఘాన్సీ
* ప్రియ
* పాకీజా

## సాంకేతిక వర్గం

* హాస్య రచన: విమలా గణేష్
* పాటలు: వేటూరి సుందరరామమూర్తి, సిరివెన్నెల సీతారామశాస్త్రి
* నేపథ్యగానం: యస్.పి.బాలసుబ్రహ్మణ్యం, జేసుదాసు, మనో, చిత్ర, స్వర్ణలత, సుజాత
* దుస్తులు: శ్రీను
* ఆపరేటివ్ కెమేరామన్: మురళి
* నృత్యాలు: సలీం, సంపత్ రాజ్, స్వర్ణలత
* కళ: బాలు
* ఫైట్స్: రాజు
* కథ, స్క్రీన్ ప్లే, మాటలు: పోసాని కృష్ణమురళి
* ఎడిటింగ్: నందమూరి హరి
* సంగీతం: రాజ్
* డైరక్టర్ ఆఫ్ ఫోటోగ్రఫీ: వి.శ్రీనివాస రెడ్డి
* నిర్మాత: జి.ఉమాహహేష్ వర్మ
* దర్శకత్వం: సాయి ప్రకాష్

## సినిమాలు

* చన్నీటి ముల్లు గిల్లుతోందే...
* చేతికందని చందమామలా...
* ఎవరి తలరాత ఎవరు రాస్తారు....
* కళ్ళల్లో కన్నె భావాలే....
* స్వాగతం...సుస్వాగతం....
* వరుడో... వరుడో...

## మూలాలు

## బాహ్య లంకెలు

* https://www.youtube.com/watch?v=y2Cpz_kKEwg
సంతానం (అయోమయ నివృత్తి)

*సంతానం (1955 సినిమా)
*సంతానం (1984 సినిమా)
* పిల్లలు
సతీ అనసూయ

*సతీ అనసూయ (1935 సినిమా)
*సతీ అనసూయ (1936 సినిమా)
*సతీ అనసూయ (1957 సినిమా)
*సతీ అనసూయ (1971 సినిమా)
రాము (1987 సినిమా)

***రాము*** 1987 లో విడుదలైన తెలుగు చిత్రం. దీనిని వై.నాగేశ్వరరావు దర్శకత్వంలో సురేష్ ప్రొడక్షన్స్ బ్యానర్‌లో డి. రామానాయుడు నిర్మించాడు. ఇందులో నందమూరి బాలకృష్ణ, రజని ప్రధాన పాత్రల్లో నటించగా, ఎస్పీ బాలసుబ్రహ్మణ్యం సంగీతం సమకూర్చాడు. ఈ చిత్రం బాక్సాఫీస్ వద్ద *సూపర్ హిట్టైంది*.

## కథ
రాము ( నందమూరి బాలకృష్ణ ) అనాథ. న్యాయవాది రాఘవరావు ( జగ్గయ్య ), గాయత్రి దేవి ( శారద ) తమ నలుగురు పిల్లలలో ఒకరిగా కొడుకులాగా దత్తత తీసుకున్నారు. రాము చాలా తెలివిగలవాడు. తల్లిదండ్రులను చాలా ప్రేమిస్తాడు. వారి కోసం ఏదైనా చేస్తాడు. రాము వారి ఇంట్లో పనివాడి కుమార్తె అయిన సీతను ( రజని ) తో ప్రేమలో పడతాడు. రాముకు వారి ఇంటి వ్యవహారాలలో ఉన్న స్వేచ్ఛ, హక్కులు వారి స్వంత కుమారులు సతీష్, రమేష్ (హరి ప్రసాద్, భాస్కర్) లకు, అల్లుడు గోపాలానికీ ( సుధాకర్ ) నచ్చదు. కాబట్టి వారు ఒక కుట్ర చేసి రామును ఇంటి నుండి పంపించేసి అధికారాలన్నీ తమ చేతిలోకి తీసుకుంటారు. ఇప్పుడు రాము తన కుటుంబంతో తిరిగి కలవడమే మిగతా కథ

## నటవర్గం

*నందమురి బాలకృష్ణ
*రజని 
*కైకాల సత్యనారాయణ 
*శారద 
*కొంగర జగ్గయ్య 
*బేతా సుధాకర్ 
*చలపతిరావు తమ్మారెడ్డి 
*బాలాజీ
*హరి ప్రసాద్
*భాస్కర్
*సుత్తివేలు
*పి.ఎల్. నారాయణ 
*బాబూ మోహన్ 
*మాలాశ్రీ
*జయమాలిని 
*అనూరాధ 
*రమాప్రభ 
*శ్రీలక్ష్మి 

## సాంకేతిక వర్గం

* **కళ**: సుధేందు రాయ్
* **నృత్యాలు**: రఘురం
* **పోరాటాలు**: విజయన్
* **సంభాషణలు**: జంధ్యాల
* **సాహిత్యం**: వేటూరి సుందరరామమూర్తి
* **నేపథ్య గానం**: ఎస్పీ బాలు, ఎస్.జానకి, పి. సుశీల
* **సంగీతం**: ఎస్పీ బాలసుబ్రహ్మణ్యం
* **కథ**: వి.సి. గుహనాథన్
* **కూర్పు**: KA మార్తాండ్
* **ఛాయాగ్రహణం**: ఎస్. గోపాల్ రెడ్ది
* **నిర్మాత**: డి.రామానాయుడు
* **చిత్రానువాదం - దర్శకుడు**: వై.నాగేశ్వరరావు
* **బ్యానర్**: సురేష్ ప్రొడక్షన్స్
* **విడుదల తేదీ**: 1987 జూలై 31

## పాటలు

## మూలాలు


వర్గం:నందమూరి బాలకృష్ణ సినిమాలు
వర్గం:రామానాయుడు నిర్మించిన సినిమాలు
వర్గం:సుత్తి వేలు నటించిన సినిమాలు
వర్గం:సత్యనారాయణ నటించిన సినిమాలు
వర్గం:పి.ఎల్.నారాయణ నటించిన సినిమాలు
వర్గం:రీమేక్ సినిమాలు
పల్లె పడుచు (1974 సినిమా)

**పల్లె పడుచు** వాసిరాజు ప్రకాశం నిర్మాతగా కె.సత్యం దర్శకత్వంలో మమత కంబైన్స్ బ్యానర్‌పై  1974, నవంబర్ 15న విడుదలైన తెలుగు సినిమా. ఉప్పలపాటి కృష్ణంరాజు, శారద ముఖ్యపాత్రలు పోషించారు.సంగీతం సాలూరి రాజేశ్వరరావు అందించారు.
## నటీనటులు

## సాంకేతికవర్గం
* కూర్పు, దర్శకత్వం: కె.సత్యం
* మూలకథ: చిన్నప్పదేవర్
* స్క్రీన్ ప్లే: దాసం గోపాలకృష్ణ
* మాటలు: బొల్లిముంత శివరామకృష్ణ
* పాటలు: ప్రయాగ, దాశరథి, కొసరాజు, దాసం గోపాలకృష్ణ, ఆరుద్ర
* సంగీతం: సాలూరు రాజేశ్వరరావు
* నృత్యం: హీరాలాల్
* ఛాయాగ్రహణం: ఎస్.జె.థామస్
* కళ: కళాధర్
* నేపథ్యగానం: పి.సుశీల, ఎల్.ఆర్.ఈశ్వరి, ఎస్.పి.బాలసుబ్రహ్మణ్యం, బి.వసంత, పిఠాపురం
* నిర్మాత: వాసిరాజు ప్రకాశం
## సంక్షిప్త కథ

## పాటలు

## మూలాలు

## బయటిలంకెలు
* 

వర్గం:కృష్ణంరాజు నటించిన సినిమాలు
వర్గం:రావి కొండలరావు నటించిన సినిమాలు
వర్గం:రమాప్రభ నటించిన సినిమాలు
వర్గం:శారద నటించిన సినిమాలు
వర్గం:అంజలీదేవి నటించిన సినిమాలు
వర్గం:రాజబాబు నటించిన సినిమాలు
వర్గం:త్యాగరాజు నటించిన సినిమాలు
వర్గం:మిక్కిలినేని నటించిన సినిమాలు
వర్గం:సాక్షి రంగారావు నటించిన సినిమాలు
పసుపు కుంకుమ (అయోమయ నివృత్తి)

*పసుపు కుంకుమ (1955 సినిమా)
*పసుపు కుంకుమ (2000 సినిమా)
పసుపు కుంకుమ (2000 సినిమా)

పసుపు కుంకుమ 2000 మే 5 న విడుదలైన తెలుగు సినిమా. సిరివెన్నెల క్రియేషన్స్ పతాకంపై ఈ సినిమాను  ముద్దసాని రఘుపతి రెడ్డి  స్వీయ దర్శకత్వంలో నిర్మించాడు. పానుగొటి శ్రీనివాసరావు సమర్పించిన ఈ సినిమాలో సిజ్జు, జాకీ లు ప్రధాన తారాగణంగా నటించగా, ఎం.ఎస్.బాబు సంగీతాన్నందంచాడు.

## తారాగణం

* సిజ్జు
* జాకీ
* అంజనీ థక్కర్ 

## సాంకేతిక వర్గం

* దర్శకుడు: ముద్దసాని రఘుపతి రెడ్డి 
* సంగీతం: ఎం.ఎస్.బాబు 
* సమర్పణ: పొనుగోటి శ్రీనివాసరావు 
* నిర్మాత: ముద్దసాని రఘుపతి రెడ్డి 
* నిర్మాణ సంస్థ:సిరివెన్నెల క్రియేషన్స్ 
* విడుదల:05:05:2020.

## మూలాలు
పల్లె పడుచు (అయోమయ నివృత్తి)

*పల్లె పడుచు (1954 సినిమా)
*పల్లె పడుచు (1974 సినిమా)
జె.ఎం.లింగ్డో

**జె.ఎం.లింగ్డో** 2001 జూన్ 14 నుండి 2004 ఫిబ్రవరి 7 వరకు భారత ప్రధాన ఎన్నికల కమిషనరు పదవిని నిర్వహించాడు. 2003 లో ప్రభుత్వ ఉద్యోగిగా ఆయనకు రామోన్ మెగ్సేసే పురస్కారం లభించింది.

## బాల్యం
లింగ్డో మేఘాలయ లోని ఖాసి తెగకు చెందినవాడు. జిల్లా జడ్జి కుమారుడాయన. షిల్లాంగ్ లోని సెంట్ ఎడ్మండ్ పాఠశాలలో చదివాడు. ఢిల్లీ లోని సెంట్ స్టీఫెన్స్ కళాశాలలో చదువు పూర్తి చేసాడు.

## ఉద్యోగ జీవితం
ఇరవైరెండేళ్ళ వయసులో లింగ్డో ఐ.ఏ.ఎస్ ఉద్యోగం చేపట్టాడు. త్వరలోనే నీతి, నిజాయితీ కలిగిన అధికారిగా పేరు తెచ్చుకున్నాడు. ధనిక వర్గాలకు, రాజకీయ నాయకులకు వ్యతిరేకంగా, పేదలకు అండగా నిలబడ్డాడు.  వృత్తి జీవితంలో అంచెలంచెలుగా ఎదిగి భారత ప్రభుత్వ క్యాబినెట్ సెక్రెటేరియట్‌లో కో-ఆర్డినేషన్ అండ్ పబ్లిక్ గ్రీవెన్సెస్ శాఖలో సెక్రెటరీగా పనిచేసాడు.  

## ఎన్నికల కమిషనరుగా
1997 లో ఆయన ఎన్నికల కమిషనరుగా నియమితుడయ్యాడు. 2001 లో ఎం.ఎస్. గిల్ తరువాత, ప్రధాన ఎన్నికల కమిషనరుగా బాధ్యతలు స్వీకరించాడు. తన హయాంలో రెండు రాష్ట్రాల్లో ఎన్నికల సందర్భంగా సవాళ్ళు ఎదుర్కొన్నాడు. ఒకటి జమ్మూ కాశ్మీరు కాగా రెండోది గుజరాత్. 

### గుజరాత్ ఎన్నికలు, నరేంద్ర మోదీతో ఘర్షణ
2002 జూలైలో, గుజరాత్ ప్రభుత్వాన్ని ముఖ్యమంత్రి నరేంద్ర మోదీ సిఫారసు మీద, పదవీకాలం కంటే 9 నెలల ముందుగా గవర్నరు రద్దు చేసాడు.  శాసన సభ సమావేశాల మధ్య ఆరు నెలలకు మించి వ్యవధి ఉండరాదు కాబట్టి, ముందే ఎన్నికలు పెట్టేలా ఎన్నికల కమిషన్ను బలవంతం చేసేందుకు చేసిన చర్య అని ప్రతిపక్షాలు ఆరోపించాయి. అప్పటికి కొద్దికాలం కిందటే రాష్ట్రంలో జరిగిన మతకల్లోలాల నేపథ్యంలో శాసనసభ రద్దును ఎన్నికల కమిషను బహిరంగంగానే వ్యతిరేకించింది... లింగ్డో సారథ్యంలోని ఎన్నికల కమిషను రాష్ట్రంలో ముందస్తు ఎన్నికల నిర్వహణకు అంగీకరించలేదు. 2002 ఆగస్టు 20 న, వదోదర వద్ద జరిగిన బహిరంగ సభలో నరేంద్ర మోదీ, ముందస్తు ఎన్నికలు జరపకపోవడానికి కారణం లింగ్డో క్రైస్తవుడు కావడమేనని ఆరోపించాడు. బహిరంగ సభల్లోను, పత్రికా సమావేశాల్లోనూ మోదీ ఆయన్ను జేమ్స్ మైకెల్ లింగ్డో అని పూర్తి పేరుతో సంబోధించేవాడు. ఇదంతా, నాస్తికత్వం అంటే తెలియని చవకబారు మనుష్యులు చేసే ప్రచారమని, అది ఖండనీయమైనదనీ లింగ్డో ప్రతివిమర్శ చేసాడు. ప్రధాని వాజపేయి మోదీని మందలించాక, ఆ వివాదం ముగిసిందని మోదీ ప్రకటించాడు. కానీ ముందస్తు ఎన్నికలపై తన డిమాండును పునరుద్ఘాటించాడు. 2002 ఆక్టోబరులో గుజరాత్ శాసనసభ ఎన్నికలు వాయిదా వెయ్యడాన్ని భారత సుప్రీమ్ కోర్టు సమర్ధించింది.

## రచనలు
2004 లో లింగ్డో *"క్రానికిల్స్ ఆఫ్ ఎన్ ఇంపాసిబుల్ ఎలెక్షన్"* అనే పుస్తకాన్ని ప్రచురించాడు. భారతదేశంలో ఎన్నికల విధానం గురించి, ఎన్నికల కమిషను పాత్ర గురించీ అందులో రాసాడు. 2002 లో జరిగిన జమ్మూ కాశ్మీరు శాసనసభ ఎన్నికలపై ఆయన కథనం అది. 2002 నాటి గుజరాత్ ఎన్నికల గురించి కూడా అందులో చర్చించాడు. ఆ పుస్తకం విమర్శకుల ప్రశంస లందుకుంది.

## రాజకీయ నాయకులపై లింగ్డో  వ్యాఖ్యలు
రాజకీయాలు, రాజకీయ నాయకుల పట్ల తనకున్న ఏహ్యభావాన్ని తరచూ బయటపెట్టేవాడు. 2004 ఫిబ్రవరిలో "నా ఇంటికి ఎవరైనా రావచ్చు, రాజకీయ నాయకులు మాత్రం ముందస్తు అనుమతి తీసుకున్న తరువాత మాత్రమే రావాలి" అని అన్నాడు. 2002 ఆగస్టులో "నేటివి మురికి రాజకీయాలు, విషపూరితమైనవి, పక్షపాత యుతమైనవి" అని అన్నాడు. 

2003 డిసెంబరులో బీబీసీ కోసం కరణ్ థాపర్ చేసిన ఇంటర్వ్యూలో లింగ్డో "రాజకీయ నాయకులు కాన్సరు వంటి వారు" అని అన్నాడు.  ఈ వ్యాఖ్య బహు చర్చితమైంది.

## విశ్రాంత జీవితం
2004 లో పదవీ విరమణ తరువాత లింగ్డో రంగారెడ్డి జిల్లా శంకర్ పల్లి మండలం ప్రొద్దటూర్ లో స్థిరపడ్డాడు. పదవిలో ఉన్న అధికారులు, విశ్రాంత అధికారులూ కలసి చేపట్టిన భారత పునరుజ్జీవనం అనే అవినీతి వ్యతిరేక సంస్థలో చురుగ్గా పాల్గొంటాడు. 
## మూలాలు

జె.ఎం.లింగ్డో
జె.ఎం.లింగ్డో
పుట్టింటి గౌరవం

*పుట్టింటి గౌరవం (1975 సినిమా)
*పుట్టింటి గౌరవం (1996 సినిమా)
పుట్టింటి గౌరవం (1996 సినిమా)

పుట్టింటి గౌరవం 1996 ఫిబ్రవరి 16న విడుదలైన తెలుగు సినిమా.  సాయి మహేష్ ప్రొడక్షన్స్ పతాకం కింద జి.ఉమామహేష్ వర్మ నిర్మించిన ఈ సినిమాకు విజయనిర్మల దర్శకత్వం వహించింది. కృష్ణ సౌందర్య లు ప్రధాన తారాగణంగా నటించిన ఈ సినిమాకు మాధవపెద్ది సురేష్ సంగీతాన్నందించాడు.

ఒక కన్నడ చిత్రం ఆధారంగా తీసిన ఈ చిత్రానికి కథానాయకుడు కృష్ణ. సిద్ధాంత అనే పాత్రలో తన భార్య జ్యోతి (సౌందర్య) పుట్టింటి గౌరవం నిలపడానికి, కాపాడటానికి చేసిన త్యాగమే ఈ కథా రూపం.  చిత్రం భార్యా భర్తలు ఇరువురి మరణంతో దుఃఖాంతంగా ముగుస్తుంది. 

చిత్రాన్ని సంగీత భరితంగా రూపు దిద్దాలన్న ఆకాంక్షతో దర్శకురాలు విజయనిర్మల దాదాపు తొమ్మిది పాటలని దీనిలో పొందుపరిచారు. 

## తారాగణం

* ఘట్టమనేని కృష్ణ
* సౌందర్య
* జె.వి. సోమయాజులు
* తనికెళ్ళ భరణి
*
* ప్రసాద్ బాబు
* చంద్రమోహన్
* పి.ఎల్. నారాయణ
* ఎ. వి. ఎస్
* కాంతా రావు 
* అన్నపూర్ణ (నటి)
* విజయలలిత
*
* సిల్క్ స్మిత
* సుధ 
* లతాశ్రీ

## సాంకేతిక వర్గం

* మాటలు: పరచూరి బ్రదర్స్
* సంగీతం: మాధవపెద్ది సురేష్
* ఫోటోగ్రఫీ: వి.శ్రీనివాసరెడ్ది
* నిర్మాత: జి.ఉమామహేష్
* స్క్రీన్ ప్లే, దర్శకత్వం: విజయనిర్మల

## మూలాలు

## బాహ్య లంకెలు

* 

వర్గం:ఘట్టమనేని కృష్ణ నటించిన సినిమాలు
పవిత్ర ప్రేమ

* పవిత్ర ప్రేమ (1962 సినిమా)
* పవిత్ర ప్రేమ (1979 సినిమా)
* పవిత్ర ప్రేమ (1998 సినిమా)
పుట్టినిల్లు - మెట్టినిల్లు

*పుట్టినిల్లు - మెట్టినిల్లు (1973 సినిమా)
*పుట్టినిల్లు - మెట్టినిల్లు (1994 సినిమా)
పరివర్తన (1975 సినిమా)

'పరివర్తన' తెలుగు చలన చిత్రం,1975 ఫిబ్రవరి 8 న విడుదల.మాదిరెడ్డి సులోచన నవల 'అంతం చూసిన అసూయ' ఆధారంగా తెరకెక్కించారు ఈ చిత్రాన్ని.ఈ చిత్రంలో ఉప్పలపాటి కృష్ణంరాజు, జూలూరి జమున,కాంచన,చంద్రమోహన్, లక్ష్మి ప్రధాన తారాగణంతో రూపొందిన ఈ చిత్రానికి దర్శక, నిర్మాత కె.హేమాంబరదరరావు .సంగీతం తాతినేని చలపతిరావు అందించారు.

## తారాగణం
ఉప్పలపాటి కృష్ణంరాజు 

జూలూరి జమున 

లక్ష్మి 

చంద్రమోహన్ 

రాజబాబు 

కాంచన 

ప్రభాకరరెడ్డి  

పండరీబాయీ 

గిరిబాబు  

## సాంకేతిక వర్గం
నిర్మాత, దర్శకుడు: కె.హేమాంబరదరరావు 

కధ:మాదిరెడ్డీ సులోచన 

సంగీతం: తాతినేని చలపతిరావు 

మాటలు: భమిడిపాటి రాధాకృష్ణ 

పాటలు: దాశరథి కృష్ణమాచార్య, సింగిరెడ్డి నారాయణరెడ్డి,ఆరుద్ర, మైలవరపు గోపి,

నేపథ్య గానం: శ్రీపతి పండితారాద్యుల బాలసుబ్రహ్మణ్యం,విస్సంరాజు రామకృష్ణ దాస్, పులపాక సుశీల, శారద, శరావతి 

కళ:బాలకృష్ణ 

కూర్పు: సుబ్బారావు 

నిర్వహణ: కె.మహేంద్ర 

నిర్మాణ సంస్థ: సుభాషిణి ఆర్ట్ పిక్చర్స్ 

విడుదల:08:02:1975.

## పాటలు
# ఎవరు నీవు ఎవరు నేను ఎందుకీ అనుబంధం - ఎస్.పి. బాలసుబ్రహ్మణ్యం - రచన: దాశరథి
# ఒంటరితనానికి ఇక శెలవు ఊహాగానినికి ఇక - పి.సుశీల, వి.రామకృష్ణ - రచన: డా. సి.నారాయణరెడ్డి
# గుడిలో ఒక దీపం నా మదిలో ఒక రూపం - పి.సుశీల - రచన: దాశరధి
# చెయ్యిచూసి చెపుతావా బావా నా చెయ్యి పట్టి చెబుతావా - పి.సుశీల, ఎస్.పి. బాలసుబ్రహ్మణ్యం - రచన: గోపి
# మేడలోన మురిసేవారు కొందరే నీడలేక వగిచేవారెందరో - పి.సుశీల, శారద - రచన: దాశరధి
# వినిపించనా వినిపించనా మీకో సంగీతం - ఎస్.పి. బాలసుబ్రహ్మణ్యం, శరావతి - రచన: ఆరుద్ర

## బయటి లింకులు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:కృష్ణంరాజు నటించిన సినిమాలు
వర్గం:కాంచన నటించిన సినిమాలు
వర్గం:టి.చలపతిరావు సంగీతం అందించిన సినిమాలు
వర్గం:జమున నటించిన సినిమాలు
వర్గం:చంద్రమోహన్ నటించిన సినిమాలు
పరదేశి (సినిమా)

**పరదేశి** అంటే ఇతర దేశస్తుడు. **పరదేశి** అన్నది ఈ క్రింది వాటిని కూడా సూచిస్తుంది:

*పరదేశి (1953 సినిమా)
*పరదేశి (1998 సినిమా)
పరదేశి (1998 సినిమా)

**పరదేశి** కె. రాఘవేంద్రరావు దర్శకత్వం వహించిన తెలుగు కామెడీ చిత్రం . ఈ చిత్రంలో విశ్వాస్, మాధవ్ దల్వి, తనూజా, మొన్నెట్ నటించారు. ఈ చిత్రాన్ని ప్రధానంగా USA లో 93 రోజుల షెడ్యూల్‌లో చిత్రీకరించారు.

## కథ
జువ్వలపాలెం గ్రామంలో రాయుడు, నాయుడు అనే పెద్ద మనుషులు ఉంటారు. రాయుడు దండిగా పొలాలు ఉన్న మోతుబరి రైతు. నాయుడు మంచి పాడిసంపద ఉన్న వాడు. ఇద్దరూ ఒకప్పుడు స్నేహితులైనా చిన్న పంతాలకు పోయి ఒకరి మీద ఒకరు చెణుకులు విసురుకుంటూ ఉంటారు. వారిద్దరు కొడుకులు గోపాల్, కృష్ణ మాత్రం మంచి స్నేహితులు. రాయుడి చిన్ననాటి స్నేహితుడు బంగార్రాజు అమెరికాలో బాగా స్థిరపడిన ధనవంతుడు. అతనికి ఒకే కూతురు ఉంటుంది. బంగార్రాజు తన కూతురిని రాయుడి కొడుక్కిచ్చి పెళ్ళి చేయాలని అనుకుని అతన్ని తన దగ్గరకు పంపించమంటాడు. నాయుడు కూడా రాయుడి మీద పోటీగా తన కొడుకు కృష్ణను కూడా అమెరికాకు పంపించడానికి ఏర్పాట్లు చేస్తాడు. స్నేహితులిద్దరూ అమెరికా వెళుతున్నందుకు సంతోషిస్తారు. అయితే గోపాల్ కి మాత్రం బంగార్రాజు కూతురిని పెళ్ళి చేసుకోవడం ఇష్టం లేక కృష్ణని తన స్థానంలో వెళ్ళమని, అతని స్థానంలో తను ఉంటానని చెప్పి ఒప్పిస్తాడు.

అమెరికా చేరగానే బంగార్రాజు కుటుంబానికి కూడా మార్చుకున్న పేర్లతోనే పరిచయమవుతారు. కృష్ణకు బంగార్రాజు కూతురు, కుటుంబం ఇద్దరూ నచ్చేస్తారు.

## తారాగణం
* విశ్వ
* మధన్
* తనుజ
* మనీ
* బ్రహ్మానందం
* తనికెళ్ళ భరణి 
* బాబు మోహన్ 
* ఎ.వి.ఎస్
* పాండు
* మనోరమ
* చిట్టిబాబు
* అనంత్

## పాటలు

## మూలాలు


వర్గం:బ్రహ్మానందం నటించిన సినిమాలు
వర్గం:కె.రాఘవేంద్రరావు దర్శకత్వం వహించిన సినిమాలు
పదండి ముందుకు (1985 సినిమా)

**పదండి ముందుకు**  ,1985, మే,11 న విడుదలైన తెలుగు చలన చిత్రం. గురజాడ ఆర్ట్ థియేటర్ పతాకంపై , టి.రామకృష్ణరాజు నిర్మించిన ఈ చిత్రానికి సి.ఉమామహేశ్వరరావు దర్శకత్వం వహించాడు. శివకృష్ణ, గీత, శ్యామలగౌరి మొదలగు వారు నటించిన ఈ చిత్రానికి సంగీతాన్ని జె.వి.రాఘవులు సమకూర్చారు.

## తారాగణం

* శివకృష్ణ 
* గీత 
* శ్యామల గౌరీ 
* సుధాకర్ 
* నూతన్ ప్రసాద్ 
* కాకరాల 

## సాంకేతిక వర్గం

* స్క్రీన్ ప్లే, దర్శకత్వం: సి.ఉమామహేశ్వర రావు 
* సంగీతం: జె.వి.రాఘవులు 
* కథ, మాటలు: ఎం.సంజీవి 
* పాటలు: ఆచార్య ఆత్రేయ ,సింగిరెడ్డి నారాయణరెడ్డి
* ఫోటోగ్రఫీ: మధు అంబట్
* నేపథ్య గానం: పులపాక సుశీల, శ్రీపతి పండితారాద్యుల బాలసుబ్రహ్మణ్యం , ప్రకాశరావు, కె.రాజేశ్వరరావు, రాంభట్ల కృష్ణమూర్తి, నూతన్ ప్రసాద్ , కె.అశోక్
* సహ నిర్మాతలు:టి గోవిందరావు, ఎ. అనసూయ రాణి 
* నిర్మాత:టి. రామకృష్ణరాజు 
* నిర్మాణ సంస్థ: గురజాడ ఆర్ట్ థియేటర్ 
* విడుదల:11:05:1985. 

## పాటల జాబితా
# 1.ఆమని కోయిల పలికింది నిండుగా, గానం.పి.సుశీల, కె.రాజేశ్వరరావు, ప్రకాశరావు 
# 2.నువ్వు పుట్టినరోజు శనివారమాయే, గానం.పి.సుశీల, నూతన్ ప్రసాద్, కె.రాజేశ్వరరావు  
# 3.ఎంతెంత దూరం కొసరి కొసరి దూరం, గానం.ఎస్.పి . బాలసుబ్రహ్మణ్యం, రాంభట్ల కృష్ణమూర్తి  
# 4.వాడ వాడ కదలండి గుండె గుండె , గానం.ఎస్ పి బాలసుబ్రహ్మణ్యం, కె.రాజేశ్వరరావు   
# 5.హే నీకోసమని దాసోహమనీ,గానం. ఎస్ పి బాలసుబ్రహ్మణ్యం, పి సుశీల, రచన: సి.నారాయణరెడ్డి    
# 6.ఈడు ఉంది తోడు లేదు జోడు కావాలి, గానం.పి.సుశీల బృందం, రచన:ఆచార్య ఆత్రేయ     
# 7.ఇవేమిటి జీవితాలు ఎగురుతున్న విహంగాలు, గానం.కె.అశోక్, కె.రాజేశ్వరరావు .

## మూలాలు

## బాహ్య లంకెలు

* 

వర్గం:జె.వి.రాఘవులు సంగీతం అందించిన సినిమాలు
పవిత్ర ప్రేమ (1998 సినిమా)

**పవిత్ర ప్రేమ** 1998, జూన్ 4న విడుదలైన తెలుగు చలనచిత్రం. శ్రీనివాస ఆర్ట్స్ పతాకంపై వి. శ్రీనివాస రెడ్డి నిర్మాణ సారథ్యంలో ముత్యాల సుబ్బయ్య దర్శకత్వం వహించిన ఈ చిత్రంలో బాలకృష్ణ, ఆలీ, లైలా నటించగా, కోటి సంగీతం అందించాడు.

## నటవర్గం

* నందమూరి బాలకృష్ణ (మాణిక్యం)
* లైలా (డా. శకుంతల దేవి)
* రోషిణి (రాణి)
* కోట శ్రీనివాసరావు (ఘట రత్తయ్య)
* బేతా సుధాకర్ (కటారి)
* ఆలీ (సింహాద్రి)
* మల్లికార్జునరావు (శని)
* పొన్నంబళం (ఎమ్మెల్యే రాయుడు)
* మోహన్ రాజ్ (నర్సింగ్)
* నర్రా వెంకటేశ్వరరావు (పులిహోర పాపయ్య)
* ఎం.ఎస్. నారాయణ (కంపౌండర్ నారాయణ) 
* వేణుమాధవ్ (కోయదొర)
* పి. జె. శర్మ (కమీషనర్ రజినీకాంత్ రావు)
* సుత్తివేలు (వాచ్ మెన్)
* చిట్టిబాబు (వంటవాడు)
* రాజా రవీంద్ర (రవి)
* తిరుపతి ప్రకాష్ (వంటవాడు)
* అన్నపూర్ణ (అన్నపూర్ణమ్మ)
* సుమ కనకాల (స్వప్న)
* రక్ష (బిజిలి)

## సాంకేతికవర్గం
* కళ: చంటి అడ్డాల
* డాన్స్: రాఘవ లారెన్స్, డికెఎస్. బాబు, కల్ల
* స్టిల్స్: ఖతారి శీను
* పోరాటాలు: కనల్ కణ్ణన్
* కథ, మాటలు: తోటపల్లి సాయినాథ్
* పాటలు: సిరివెన్నెల సీతారామశాస్త్రి, భువనచంద్ర, గురుచరణ్ 
* గానం: ఎస్.పి. బాలసుబ్రహ్మణ్యం, కె. జె. ఏసుదాసు, కె. ఎస్. చిత్ర, స్వర్ణలత, సుజాత, పూర్ణిమ
* సంగీతం: కోటి
* కూర్పు: వి. నాగిరెడ్డి
* ఛాయాగ్రాహణం, నిర్మాత: వి. శ్రీనివాస రెడ్డి 
* చిత్రానువాదం, దర్శకత్వం: ముత్యాల సుబ్బయ్య 
* నిర్మాణ సంస్థ: శ్రీనివాస ఆర్ట్స్
* విడుదల తేది: 4 జూన్ 1998

## పాటలు

ఈ చిత్రానికి కోటి సంగీతం అందించాడు. సుప్రీమ్ మ్యూజిక్ కంపెనీ ద్వారా పాటలు విడుదలయ్యాయి.

## మూలాలు

## ఇతర లంకెలు
*

వర్గం:నందమూరి బాలకృష్ణ సినిమాలు
వర్గం:తెలుగు కుటుంబకథా సినిమాలు
వర్గం:1998 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:ముత్యాల సుబ్బయ్య దర్శకత్వం వహించిన సినిమాలు
వర్గం:కోటి సంగీతం అందించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:సుధాకర్ నటించిన సినిమాలు
వర్గం:ఆలీ నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:సుత్తి వేలు నటించిన సినిమాలు
పుట్టినిల్లా మెట్టినిల్లా

**పుట్టినిల్లా మెట్టినిల్లా** కె. వాసు దర్శకత్వంలో 1994 ఆగస్టు 11న  విడుదలైన సినిమా. ఇందులో భానుచందర్, మధుబాల ప్రధాన పాత్రలు పోషించారు. శ్రీనివాస అసోసియేట్స్ పతాకంపై నిర్మించిన ఈ సినిమాకు ఎం.ఎం.కీరవాణి సంగీతాన్నందించాడు. భానుచందర్, మధుబాల ప్రధాన తారాగణంగా నటించారు.

## తారాగణం
* భానుచందర్
* మధుబాల
* కోట శ్రీనివాసరావు
* శివపార్వతి
* బ్రహ్మానందం
* పి. ఎల్. నారాయణ
* శ్రీలక్ష్మి
* విజయలలిత
* గుండు హనుమంతరావు
* కె.కె.శర్మ
* విశ్వేశ్వరరావు
* అశోక్ కుమార్
* సత్యం
* అప్పారావు
* దొరైస్వామి
* టి.యస్.కె.రాజన్
* జయశీల
* రేఖ
* రాగిణి
* కె. చక్రవర్తి అతిథి పాత్రలో

## సాంకేతిక వర్గం

* కథ: వి.శేఖర్
* మాటలు: సత్యానంద్
* పాటలు: వేటూరి సుందరరామమూర్తి, సీతారామశాస్త్రి, సాహితి
* నేపథ్య గానం: యస్.పి.బాలసుబ్రహ్మణ్యం, కె.ఎస్.చిత్ర, సుజాత
* స్టిల్స్: ఇ.వి.వి.గిరి
* పోరాటాలు: సాహుల్
* నృత్యం: శివశంకర్, కళ
* కూర్పు: నాయని మహేశ్వరరావు
* ఛాయాగ్రహణం: యం.సుధాకర్
* సంగీతం: యం.యం.కీరవాణి

## మూలాలు

## బాహ్య లంకెలు

* 

వర్గం:1994 తెలుగు సినిమాలు
వర్గం:భానుచందర్ నటించిన సినిమాలు
వర్గం:కె.వి.మహదేవన్ సంగీతం కూర్చిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:గుండు హనుమంతరావు నటించిన సినిమాలు
నిప్పులాంటి మనిషి

*నిప్పులాంటి మనిషి (1974 సినిమా)
*నిప్పులాంటి మనిషి (1986 సినిమా)
నిప్పులాంటి మనిషి (1986 సినిమా)

**నిప్పులాంటి మనిషి** 1986 లో వచ్చిన యాక్షన్ చిత్రం. శ్రీ రాజలక్ష్మి ఆర్ట్ పిక్చర్స్ పతాకంపై మిద్దే రామారావు నిర్మించాడు. ఎస్బి చక్రవర్తి దర్శకత్వం వహించాడు. ఇందులో నందమూరి బాలకృష్ణ, రాధా, శరత్ బాబు ముఖ్య పాత్రల్లో నటించగా, చక్రవర్తి సంగీతం సమకూర్చాడు. ఇది హిందీ చిత్రం *[[ఖయామత్]]* (1983) కు రీమేక్.

## కథ
పరశురాం (నందమూరి బాలకృష్ణ), విజయ్ (శరత్ బాబు) చిన్ననాటి స్నేహితులు. విజయ్ తన పరీక్ష ఫీజు చెల్లించలేక పోయినప్పుడు, పరశురాం అతనికి సహాయం చేస్తాడు, ఫలితంగా విజయ్ బాగా చదువుతాడు, మరింత చదువుకుంటాడు, ఐపిఎస్ ఆఫీసర్ అవుతాడు. తరువాత పోలీసు సూపరింటెండెంట్‌ అవుతాడు, పరశురాం వేరే ఊళ్ళో స్థిరపడతాడు. సంవత్సరాలు తరువాత, పరశురామ్ పెద్ద నేరస్థిడవుతాడు. అతను ఒక పెద్ద రాజకీయ నాయకుడి కుమారుడు రాజా (రాజ్ వర్మ) ను చంపుతాడు. అతను తన ప్రేయసి రాధ (రాధా) ను చంపాడు, కాని పోలీసులు అతన్ని అరెస్ట్ చేయడానికి ఆధారాలు కనుగొనలేకపోయారు. ఇప్పుడు పోలీసులు పరశురామ్‌ను అరెస్టు చేయడానికి విజయ్‌ను నియమిస్తారు. ఫలితంగా విజయ్ తన భార్య లక్ష్మి (రాజ్య లక్ష్మి), సోదరి ఆశా (రాధ యే) తో కలిసి మకాం మారుస్తాడు. పరశురాం తన చిన్ననాటి స్నేహితుడేనని విజయ్ తెలుసుకుంటాడు. కాని చివరికి స్వప్నను అపహరించి లైంగిక వేధింపులకు గురిచేసినందుకు అతన్ని అరెస్టు చేస్తాడు. తనపై వచ్చిన అభియోగాలు అవాస్తవమని విజయ్ నమ్ముతాడు. పరశురామును పూర్తిగా నమ్ముతాడు. కానీ కోర్టు పరశురామ్‌ను దోషిగా గుర్తించి అతనికి ఏడు సంవత్సరాల జైలు శిక్ష విధిస్తుంది. విజయ్‌ ద్రోహం చేసాడని భావించిన పరశురాం, శిక్ష తర్వాత జైలు నుంచి విడుదలవుతాడు. ఆషాను మానభంగం చేసి విజయ్ జీవితాన్ని ఒక పీడకలగా మార్చాలని నిశ్చయించుకుంటాడు.

## నటవర్గం

*నందమూరి బాలకృష్ణ 
*రాధ (ద్విపాత్ర)
*శరత్ బాబు 
*నూతన్ ప్రసాద్ 
*రాజ్ వర్మ
*హేమ సుందర్
*సుత్తివేలు (ద్విపాత్ర) 
*రాజ్యలక్ష్మి 
*శ్రీలక్ష్మి 
*వరలక్ష్మి
*వై.విజయ
*సిల్క్ స్మిత
*అనూరాధ
*పి.జె.శర్మ
*నర్రా వెంకటేశ్వరరావు
*కె.కె.శర్మ
*పొట్టి ప్రసాద్
*జి.వి.జి
*టెలిఫోన్ సత్యనారాయణ
*బబిత

## సాంకేతిక వర్గం

* **కళ**: పి.సాయికుమార్
* **నృత్యాలు**: సలీం
* **స్టిల్స్**: సెబాస్టియన్ బ్రదర్స్
* **పోరాటాలు**: సాహుల్
* **సంభాషణలు**: సత్యానంద్
* **సాహిత్యం**: వేటూరి సుందరరామమూర్తి
* **నేపథ్య గానం**: ఎస్పీ బాలు, పి.సుశీల, ఎస్పీ సైలాజా
* **సంగీతం**: చక్రవర్తి
* **కథ**: మోహన్ కౌల్, రవి కపూర్
* **కూర్పు**: డి.వెంకటరత్నం
* **ఛాయాగ్రహణం**: ఎన్.సుధాకర్ రెడ్డి
* **నిర్మాత**: మిడ్డే రామారావు
* **చిత్రానువాదం - దర్శకుడు**: ఎస్బి చక్రవర్తి
* **బ్యానర్**: శ్రీ రాజలక్ష్మి ఆర్ట్ పిక్చర్స్
* **విడుదల తేదీ**: 1986 ఫిబ్రవరి 7

## మూలాలు

## మూలాలు


వర్గం:నూతన్ ప్రసాద్ నటించిన సినిమాలు
వర్గం:సుత్తి వేలు నటించిన సినిమాలు
వర్గం:సిల్క్ స్మిత నటించిన సినిమాలు
సత్యనారాయణ

**సత్యనారాయణ** అనే పేరుతో అనేక సంబంధిత వ్యాసాలున్నవి. అవి

*కైకాల సత్యనారాయణ - తెలుగు సినిమా నటుడు
*వంకాయల సత్యనారాయణ - తెలుగు సినిమా సహాయనటుడు
*విశ్వనాధ సత్యనారాయణ - తెలుగు కవి, జ్ఞానపీఠ పురస్కార గ్రహీత
*ఇ.వి.వి.సత్యనారాయణ, తెలుగు సినీదర్శకుడు.
* తమ్మారెడ్డి సత్యనారాయణ భారత కమ్యూనిష్ఠు పార్టీ ముఖ్య నేత.
*గరిమెళ్ళ సత్యనారాయణ - స్వాతంత్ర్య సమరయోధుడు, రచయిత, కవి, అనువాదకుడు.
*కాకరాల సత్యనారాయణ - సహాయ పాత్రల్లో నటించే తెలుగు నటుడు
*కొచ్చర్లకోట సత్యనారాయణ - తెలుగు సినిమా సంగీత దర్శకులు, గాయకులు.
*ప్రభల సత్యనారాయణ, తెలుగు సినిమా సంగీత దర్శకులు.
*కుందా సత్యనారాయణ, కుందా సత్యనారాయణ కళాధామం వ్యవస్థాపకులు.
*పారుపల్లి సత్యనారాయణ, తెలుగు సినిమా నటుడు, గాయకుడు.
*తంగి సత్యనారాయణ, ఆంధ్రప్రదేశ్ శాసనసభ స్పీకరు.
*బెండపూడి వెంకట సత్యనారాయణ, చర్మవ్యాధి నిపుణులు.
* రఘుతు సత్యనారాయణ, సినీ నిర్మాత.
* సుంకర సత్యనారాయణ, ప్రజా రచయిత
----
*సత్యనారాయణ వ్రతం - 1938లో విడుదలైన తెలుగు సినిమా
*శ్రీ సత్యనారాయణ మహత్మ్యం - 1964లో విడుదలైన తెలుగు సినిమా
----
*సత్యనారాయణ పురము

వర్గం:పుంలింగ పేర్లు
మేలుకొలుపు

**మేలుకొలుపు** అనగా దేవాలయాలలో దేవుణ్ణి నిద్ర నుంచి మేలుకోమని చేసే స్తోత్రం.

మేలుకొలుపు పేరులో విడుదలైన తెలుగు సినిమాలు:
*మేలుకొలుపు (1956 సినిమా)
*మేలుకొలుపు (1978 సినిమా)
*మేలుకొలుపు పాటలు
పర్ణశాల (నవల)

**పర్ణశాల** యండమూరి వీరేంద్రనాధ్ యొక్క అనేక నవలలో అత్యధిక పాఠకుల ఆదరణ పొందిన పుస్తకం.

## కథనం, పాత్రలు
*కిరణ్మయి... డబ్బుంటేనే లేదా డబ్బుతోనే ప్రేమ, ఆప్యాయత, అనురాగాలు పుడతాయి ప్రదర్శించబడతాయి.
*చైతన్య... ప్రేమ, ఆప్యాయతలకు డబ్బొకటే కారణం కాదు.
*కాంతిమతి... డబ్బు లేనపుడు సుఖాలకోసం డబ్బున్నవైపు పరుగెట్టడం తప్పుకాదు.
*శారద... డబ్బులేకుడా కూడా ప్రేమ, ఆప్యాయతలు నిలుపుకోవచ్చు.
*రవి... డబ్బు మనను కాపాడినంతవరకూ పర్వాలేదు. డబ్బును మనం కాపాడటంతోనే సమస్యంతా.
*కౌసల్య... డబ్బుతో నిమిత్తం లేకుండా అందరూ మంచివారే.

ఇలా ప్రవర్తించే పాత్రలు చివరికి వారి ఆలోచనలకు విరుద్దమైన అభిప్రాయాలను ఏర్పరుచుకొనేలా సాగేలా రచించబడిన నవల పర్ణశాల. విశాఖ సముద్రతీరాన్ని నేపద్యంగా తీసుకొని రచయిత మనుషులు కూడా సముద్రంలో వాతావరణాన్ని అనుసరించి వలసలు సాగించే రొయ్యలలా తమ స్వార్ధం కోసం జీవితంలో ఎలా మారిపోతూసాగుతారో వివరిస్తాడు.
 

వర్గం:తెలుగు నవలలు
వర్గం:యండమూరి వీరేంద్రనాధ్ రచనలు
కీర్తికిరీటాలు

కీర్తి కిరీటాలు యద్దనపూడి సులోచనారాణి రాసిన నవల. ఇది అత్యద్భుత నవలగా పాఠకుల ప్రశంసలతో పాటు ఆంధ్రప్రదేశ్ సాహిత్య అకాడమీ బహుమతి పొందిన నవల.
## కథాక్రమం
కళలైన సంగీతం, నాట్యాలను నేపథ్యంగా వాడుతూ, వాటికి కుటుంబ కథను జోడించి రచించిన అందమైన నవల. కొటిమందిలో - ఏ ఒక్కరికో, ఏ పూర్వ జన్మ పుణ్యం వల్లనో లభ్యమయ్యే అపురూపమైన గాత్రం రాజ్యలక్ష్మికి లభిస్తుంది. ఆమె సంగీత విద్య ఆమెకు కీర్తి కీరీటాలు పెట్టింది. అయితే ఆమె అదృష్టం అలా మెరిసి ఇలా మాయమయింది .ఒక సంగీత కళాకారిణి జీవితంలోని అపస్వరాలని ఆర్ధంగా చిత్రించే నవల కీర్తి కీరీటాలు. దీనిని ఆంధ్రప్రదేశ్ సాహిత్య అకాడమీ బహుమతి కూడా లభించింది.

## మూలాలు

వర్గం:తెలుగు నవలలు
వర్గం:యద్దనపూడి సులోచనారాణి రచనలు
మీనా (నవల)

యద్దనపూడి సులోచనారాణి నవలలో ఎక్కువ ముద్రణలు పొందిన నవల, సినిమాగా కూడా నిర్మించబడి విజయం సాధించిన నవల **మీనా**. ఇది రెండు భాగాలుగా రాయబడింది. మీనా నవల యువ మాసపత్రికలో ధారావాహికంగ వచ్చింది. ఈ నవల మొదలు పెట్టినప్పుడు పేరులేకుండానే ప్రశ్నార్ధకంతో ప్రచురించారు. ఈ నవలకు పేరు పెట్టతానికి పాథకులకు పోటీ పెట్టినప్పుడు "మీనా" అన్న పేరు బహుమతి పొంది, ఒక ప్రముఖ నవలకు పేరుగా మారింది. ఈ నవలను విజయనిర్మల స్వీయ దర్శకత్వంలో తనే మీనాగా నటించి సినిమాగా తీసింది.

వర్గం:తెలుగు నవలలు
వర్గం:యద్దనపూడి సులోచనారాణి రచనలు
లోక్‌సత్తా పార్టీ

**లోక్ సత్తా పార్టీ** (ఆంగ్లం : The **Lok Satta Party**) 2006 అక్టోబరు 2 న స్థాపించబడింది. దీని స్థాపకుడు డా. జయప్రకాశ్ నారాయణ్. ఇదో సాంఘిక సంక్షేమ సంస్థగా ప్రారంభమైనది. రాజకీయరంగంలో విప్లవాత్మకమైన శుద్ధ వాతావరణం తీసుకురావాలనేది సంకల్పం. ఈ సంస్థ గత తొమ్మిదేండ్లుగా తన కార్యకలాపాలను నిర్వహిస్తూ వస్తున్నది.

## ఉద్యమం
దారి తప్పిన ప్రస్తుత భారత రాజకీయానికి లోక్ సత్తా ఒక ప్రత్యమ్నాయం. దీనిని డా. జయప్రకాష్ నారాయణ స్థాపించాడు. డా.జయప్రకాష్ నారాయణ్ 1980 సంవత్సరం బ్యాచ్ కు చెందిన ఐ.ఏ.ఎస్ ఆఫీసరు. తదనంతర కాలంలో తన పదవికి రాజీనామా చేసి, లోక్ సత్తా ఉద్యమాన్ని స్థాపించాడు.

## లోక్ సత్తా లక్ష్యాలు
* ప్రజాస్వామ్య పద్ధతిలో రాజకీయ పార్టీలను పారదర్శకంగా, జవాబుదారీ తనంతో ఉండేలా సంస్కరించడం.
* ఆడ, మగ అందరు తమ ఓటు హక్కును వినియోగించుకునేలా చేయడం.
* స్థానిక సంస్థలను బలోపేతం చేయడం. అన్ని జిల్లాల్లో స్థానిక ప్రభుత్వాలను ఏర్పాటు చేయడం.
* ప్రతి చిన్న పనికీ రాష్ట్ర రాజధానికి వెళ్ళవలసిన అవసరం లేకుండా, మండల స్థాయిలోనే పని నెరవేరే ఏర్పాటు చేయడం.
* చిన్న చిన్న వ్యాధులకు ప్రాథమిక వైద్యశాల, శస్త్రచికిత్సలకు జిల్లా ప్రధాన వైద్యశాలలను దాటి వెళ్ళవలసిన అవసరం లేకుండా అన్ని సదుపాయాలను పెంచడం. ప్రతి జిల్లా కేంద్రంలోను నిమ్స్ వంటి వైద్యశాలలను ఏర్పాటు చేయడం.
* అందరికీ ఉచిత విద్య, వైద్యం.
* గ్రామం లేదా పట్టణానికి ప్రభుత్వం కేటాయించిన నిధులను ఏ విధంగా ఖర్చు పెడుతున్నారో తెలుసుకోవడం.
## మహారాష్ట్రలో లోక్ సత్తా
మహారాష్ట్ర పూణే జిల్లాలోని మావల్ తాలూక "అడెలె" గ్రామ పంచాయతీ ఎన్నికలలో, గ్రామంలో గల తొమ్మిది వార్డ్లకు గాను ఎనిమిదింటికి పోటీచేయగా, ఆరు వార్డ్లలో నెగ్గి గ్రామపంచాయతీలో సర్పంచ్ పదవి పొందింది. గ్రామ సర్పంచ్ శ్రీమతి నికితా ఘోట్కులే.

## ఇవి కూడా చూడండి
* డి.వి.వి.ఎస్.వర్మ - ఆంధ్రప్రదేశ్ రాష్ట్ర లోక్ సత్తా పార్టీ వర్కింగ్ ప్రెసిడెంట్
* అశ్విన్ మహేష్ -బెంగళూరులో లోక్‌సత్తా నాయకుడు
* దేశియా మక్కల్ శక్తి కచ్చి - తమిళనాడు రాష్ట్ర యూనిట్

## బయటి లింకులు
* లోక్ సత్తా పార్టీ అధికారిక వెబ్ సైటు

## మూలాలు

వర్గం:భారతదేశ రాజకీయ పార్టీలు
వర్గం:ఆంధ్రప్రదేశ్ రాజకీయ పార్టీలు
మేలుకొలుపు (1978 సినిమా)

**మేలుకొలుపు** నందమూరి తారకరామారావు కథానాయకుడిగా 1978లో విడుదలైన తెలుగు సినిమా.శ్రీ భాస్కర చిత్ర వారు నిర్మించిన ఈ సినిమాకి బి. వి. ప్రసాద్ దర్శకుడు కాగా, మాస్టర్ వేణు సంగీతం అందించారు. ఇంకా ఈ చిత్రంలో జయప్రద, కె. ఆర్. విజయ ముఖ్య పాత్రలు పోషించారు.
## సంక్షిప్త కథ
రాము అనే బాలుడు తన అక్కను బ్రతికించుకోవడానికి పెద్ద డాక్టరు వద్దకు వెళతాడు. డబ్బు లేనిదే వైద్యం చేయనంటాడు ఆ డాక్టర్. నిరాశతో ఇంటికి తిరిగివచ్చిన రాముకు అక్క శవం ఎదురౌతుంది. దానితో రాము సమాజంపై తిరగబడతాడు. పైకి మహాత్ముని అనుచరుడినని చెప్పుకుంటూ రహస్యంగా చట్టవ్యతిరేక కార్యక్రమాలు చేసే దయానిధి రామును చేరదీస్తాడు. దొంగతనాలకు అలవాటు పడిపోయిన రామును ఇన్‌స్పెక్టర్ శేఖర్ అరెస్ట్ చేస్తాడు. అతడిని బాల నేరస్థుల శిక్షణ సంస్థకు పంంపిస్తాడు. అక్కడ ప్రిన్సిపాల్ శాంతి రాములో మానసిక పరివర్తన తేవడానికి ప్రయత్నిస్తుంది. 

## నటీనటులు
* నందమూరి తారక రామారావు - ఇన్‌స్పెక్టర్ శేఖర్
* జయప్రద - శేఖర్ ప్రియురాలు
* కె.ఆర్.విజయ - శాంతి
* మాస్టర్ జయకృష్ణ - రాము
* నాగభూషణం - దయానిధి
* ప్రభాకర్‌రెడ్డి - దయానిధి అనుచరుడు
* చలం
* పద్మనాభం
## సాంకేతికవర్గం
* దర్శకత్వం : బి.వి.ప్రసాద్
* పాటలు : సి.నారాయణరెడ్డి, దాశరథి
* సంగీతం : మాస్టర్ వేణు
* ఛాయాగ్రహణం: ఎం.ఎ.రహ్మాన్

## పాటలు
# ఎందరో మహానుభావులు అందరికి వందానాలు - పి. సుశీల - రచన: డా. సినారె
# కనరాని నీవే కనిపించి నావే అనురాగ వీణ పలికించి - ఎస్.పి. బాలు, పి. సుశీల - రచన: దాశరధి
# చెడు అనవద్దు చెడు వినవద్దు చెడు కనవద్దు - ఎస్. జానకి బృందం - డా. సినారె
# చెడు అనవద్దు చెడు వినవద్దు చెడు కనవద్దు - ఎస్. జానకి, వసంత బృందం - డా. సినారె
# డియ్యాలో డియ్యాలో డియ్యాలో అహ పంతులు - వసంత బృందం - రచన: దాశరధి
# పలికే మువ్వలలో తెలుపలేని కధలెన్నోతీయని నవ్వులలో - పి. సుశీల - డా. సినారె

## మూలాలు

వర్గం:ఎన్టీఆర్‌ సినిమాలు
వర్గం:కె.ఆర్.విజయ నటించిన సినిమాలు
మందిపుట్టు (అయోమయ నివృత్తి)

*మందిపుట్టు (పాడేరు)
*మందిపుట్టు (హుకుంపేట)
కబంధుడు

thumb|రామ లక్ష్మణులకు తన వృత్తాంతమును వివరిస్తున్న కబంధుడు.

**కబంధుడు** రామాయణములో రాముని చేత సంహరింపబడిన ఓ వికృతరూపము గల రాక్షసుడు. ఇతడును దట్టమయిన రోమములు గలవాడనియు, పర్వతమువంటి భీకరమైన శరీరముగలవాడనియు, తల, మెడ లేనివాడనియు, ఉదరభాగమునందు క్రూరమయిన దంతములు గల నోరు గలవాడనియు, పొడవాటి చేతులు, వక్షమందు ఓ పెద్ద కన్ను కలవానిగను వర్ణించిరి. కొందరు ఇతడు లక్ష్మీదేవి కొడుకుగా చెప్పిరి.

## జన్మ వృత్తాంతము
ముందుగా కబంధుడు ఒక గంధర్వుడు. స్వర్గాధిపతి అయిన ఇంద్రునితో కలహించెను. అంతట ఇంద్రుడు వజ్రాయుధముచే కబంధుని పరాజితుని గావించి, ఆతని శిరస్సును, ఇతర అంగములను శరీరము లోనికి చొచ్చునటుల చేసెను. ఇది ఒక కారణముగా చెప్పబడింది. మరొక కథ ప్రకారము, ఒక ముని శాపముచే కబంధునకు ఆ వికృత రూపము ప్రాప్తించెను.
1. ఒక రాక్షసుఁడు. వీఁడు జంఘారహితుఁడు అయి యోజనదీర్ఘములు అగు బాహువులును ఉదరమునందు అణఁగిన ముఖమును కలిగి దండకారణ్యమున ఉండెను. రామలక్ష్మణులు సీతను వెదుకుచు పోవు అవసరమయిన వారిని పట్టి మ్రింగపోఁగా వారు వీనిబాహువులు తెగనఱకిరి. అంతట వాఁడు ఒక గంధర్వుఁడు ఆయెను. తొల్లి దనువు అను గంధర్వుఁడు తపోబలముచే చిరజీవిత్వమును కామరూపిత్వమును పడసి క్రౌర్యపరుఁడు అయి ఉండఁగా వానికి స్థూలకేశుఁడు అను ఋషి శాపముచే ఇట్టి రాక్షసరూపము ప్రాప్తము అయ్యెను. అనంతరము మఱి ఒకప్పుడు వాఁడు ఇంద్రునితో సంగరము కోరి పోరునపుడు అతని వజ్రాయుధము పెట్టుచేత కంఠమును శిరమును కాళ్లును పొట్టలోపలికి అడఁగిపోయెను. వాఁడే కబంధుడు అన పరఁగెను. కాఁబట్టి రామలక్ష్మణులు తన బాహువులను తెఁగగొట్టగానే వీనికి శాప విమోచనము అయ్యెను.

## కబంధ వధ
శ్రీరాముడు కబంధుని యుద్ధమున తీవ్రముగా గాయపరచిన పిదప, కబంధుడు శ్రీరాముని తన దేహమును మరణించిన పిదప దహనము చేయమని కోరెను. శరీరము దహింపబడుచుండగా కబంధుడు తన నిజ రూపమున ప్రత్యక్షమై, శ్రీరామునకు మైత్రి అవసరమని సుగ్రీవుడు చేతులు కలపమని రావణుని జయించడం తేలికగా అవుతుందని బోధించెను. కబంధునకు దను అను పేరు కూడా ఉంది.

## బయటి లింకులు
కబంధుడు గురించి

వర్గం:రామాయణం